CELEX: 62013TN0420
Language: el
Date: 2013-08-14 00:00:00
Title: Υπόθεση T-420/13: Προσφυγή της 14ης Αυγούστου 2013 — Brouillard κατά Δικαστηρίου

9.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/34
            
         Προσφυγή της 14ης Αυγούστου 2013 — Brouillard κατά Δικαστηρίου
   (Υπόθεση T-420/13)
   2013/C 325/57
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Alain Laurent Brouillard (Βρυξέλλες, Βέλγιο) (εκπρόσωπος: J.-M. Gouazé, δικηγόρος)
   
      Καθού: Δικαστήριο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση της 5ης Ιουνίου 2013, ληφθείσα από το Δικαστήριο της Ευρωπαϊκής Ένωσης — Γενική Διεύθυνση Μεταφράσεως — αφορώσα τη δημόσια σύμβαση 2013/S 047-075037, απόφαση με την οποία ο A. L. Brouillard αποκλείσθηκε από το τμήμα που αφορά τη μετάφραση προς τη γαλλική·
            
         
               —
            
            
               να καταδικάσει τους καθών στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Με την υπό κρίση προσφυγή, ο προσφεύγων ζητεί την ακύρωση της αποφάσεως περί προσκλήσεως του υποψηφίου στον οποίο επετράπη η συμμετοχή σε διαδικασία διαγωνισμού με διαπραγμάτευση, για τη σύναψη συμβάσεων-πλαισίων που αφορούν τη μετάφραση νομικών κειμένων από ορισμένες επίσημες γλώσσες της Ευρωπαϊκής Ένωσης προς τη γαλλική (ΕΕ 2013/S 047-075037), να υποβάλει προσφορά, με την οποία απόφαση επιβεβαιώνεται ότι δεν θα ανατεθεί στον προσφεύγοντα η παροχή των οικείων υπηρεσιών, στο μέτρο που ο προσφεύγων δεν δικαιολογεί τις απαιτούμενες πλήρεις νομικές σπουδές.
   Προς στήριξη της προσφυγής, ο προσφεύγων προβάλλει τρεις λόγους ακυρώσεως.
   
               1)
            
            
               Ο πρώτος λόγος αφορά αναρμοδιότητα της αρχής που εξέδωσε την προσβαλλόμενη πράξη.
            
         
               2)
            
            
               Ο δεύτερος λόγος αφορά παράβαση των οδηγιών 2000/78/ΕΚ (1) και 2005/36/ΕΚ (2), καθώς και της νομολογίας του Δικαστηρίου.
            
         
               3)
            
            
               Ο τρίτος λόγος αφορά πρόδηλη πλάνη εκτιμήσεως όσον αφορά τους πανεπιστημιακούς τίτλους και τα επαγγελματικά προσόντα του προσφεύγοντος.
            
         
      (1)  Οδηγία 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ L 303 της 2.12.2000, σ. 16).
   
      (2)  Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (ΕΕ L 255 της 30.9.2005, σ. 22).